CELEX: 32012R0093
Language: lt
Date: 2012-02-03 00:00:00
Title: 2012 m. vasario 3 d. Komisijos įgyvendinimo reglamentas (ES) Nr. 93/2012 dėl leidimo naudoti Lactobacillus plantarum (DSM 8862 ir DSM 8866) kaip visų rūšių gyvūnų pašarų priedą  Tekstas svarbus EEE

4.2.2012   
            
            
               LT
            
            
               Europos Sąjungos oficialusis leidinys
            
            
               L 33/1
            
         KOMISIJOS ĮGYVENDINIMO REGLAMENTAS (ES) Nr. 93/2012
   2012 m. vasario 3 d.
   dėl leidimo naudoti Lactobacillus plantarum (DSM 8862 ir DSM 8866) kaip visų rūšių gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad norint priedus naudoti gyvūnų mityboje reikia leidimo, ir nustatyti tokio leidimo suteikimo pagrindai bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti Lactobacillus plantarum (DSM 8862 ir DSM 8866). Prie šio prašymo buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo naudoti Lactobacillus plantarum (DSM 8862 ir DSM 8866) kaip kiaulių, galvijų, avių, ožkų ir arklių pašarų priedą, priskirtiną technologinių priedų kategorijai;
            
         
               (4)
            
            
               Europos maisto saugos tarnyba (toliau – Tarnyba) 2011 m. spalio 11 d. nuomonėje (2) padarė išvadą, kad naudojamas siūlomomis sąlygomis Lactobacillus plantarum (DSM 8862 ir DSM 8866) nekenkia gyvūnų ir žmonių sveikatai bei aplinkai ir kad naudojant šį preparatą galima pagerinti siloso gamybą iš visų pašarų sumažinus pH ir padidinus sausosios medžiagos išlaikymą. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedų pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija;
            
         
               (5)
            
            
               
                  Lactobacillus plantarum (DSM 8862 ir DSM 8866) vertinimas rodo, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, turėtų būti suteiktas leidimas naudoti minėtą preparatą, kaip nurodyta šio reglamento priede;
            
         
               (6)
            
            
               siekiant užtikrinti nuoseklumą reikėtų, kad atsižvelgiant į anksčiau suteiktus panašių priedų leidimus šis priedas būtų patvirtintas ne tik kaip kiaulėms, galvijams, avims, ožkoms ir arkliams skirtas priedas, bet kaip visų rūšių gyvūnams skirtas priedas;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį technologinių priedų kategorijai ir siloso priedų funkcinei grupei, leidžiama naudoti kaip priedą gyvūnų mityboje šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 3 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EMST leidinys (2011 m.); 9(11):2408.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV/kg šviežios medžiagos
               
            
                  
                     Technologinių priedų kategorija. Funkcinė grupė: siloso priedai
                  
               
            
                  1k20812
               
               
                  —
               
               
                  
                     Lactobacillus plantarum
                  
                  (DSM 8862 ir DSM 8866)
               
               
                  
                               
                           
                           
                              
                                 Priedo sudėtis:
                              
                              
                                 Lactobacillus plantarum (DSM 8862 ir DSM 8866) preparatas, kuriame yra ne mažiau kaip 3 × 1011 KSV/g priedo (santykis 1:1)
                           
                        
                               
                           
                           
                              
                                 Veikliosios medžiagos apibūdinimas:
                              
                              
                                 Lactobacillus plantarum (DSM 8862 ir DSM 8866)
                           
                        
                               
                           
                           
                              
                                 Analizės metodas
                                  (1)
                              
                              
                                           
                                       
                                       
                                          Pašarų priedo skaičiavimas: paskleidimo ant plokštelės metodas (EN 15787)
                                       
                                    
                                           
                                       
                                       
                                          Identifikavimas: impulsinė lauko gelių elektroforezė (PFGE).
                                       
                                    
                        
               
                  Visų rūšių gyvūnai
               
               
                  —
               
               
                  —
               
               
                  —
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą ir laiką.
                           
                        
                              2.
                           
                           
                              Mažiausia priedo dozė, kai priedas naudojamas be kitų mikroorganizmų, dedamų kaip siloso priedas: 3 × 108 KSV/kg (santykis 1:1) šviežios medžiagos.
                           
                        
                              3.
                           
                           
                              Sauga: tvarkant produktą rekomenduojama dėvėti kvėpavimo takų apsaugos priemones ir mūvėti pirštines.
                           
                        
               
                  2022 m. vasario 24 d.
               
            
         (1)  Išsamų analizės metodų aprašymą galima rasti Bendrijos etaloninės laboratorijos interneto svetainėje http://irmm.jrc.ec.europa.eu/EURLs/EURL_feed_additives/Pages/index.aspx